tomron87/hebrew-wikipedia-sentences-corpus huggingface dataset:
בנוסף, באותה שנה השתתפה וייסמן גם במספר פרקים בתפקיד אורח בסדרה "המקום" ששודרה בערוץ 10. וייסמן גילמה את אפרת, חברתו לשעבר של הברמן במסעדה תל אביבית, אותו מגלם אולי שטרנברג, המתעתדת להתחתן במסעדה עם ארוסה.
בשנת 2008 השתתפה בדרמה "חמישה גברים וחתונה" ששודרה בערוץ 10, ובסדרת הטלוויזיה של דנה מודן ושבי גביזון, "אבידות ומציאות" בערוץ 2, בה גילמה את יעלי.
השתתפה בסדרת הטלוויזיה "סרוגים" בתפקיד שירה ברקוביץ', האקסית המיתולוגית של נתי.
השתתפה בסדרה "החברים של נאור" בתפקיד נלי, בתוכנית הטלוויזיה "טינופת", וכפאנליסטית בתוכנית הבידור של קשת בערוץ 2, "מועדון לילה", בעונתה השלישית.
בשנת 2013 החלה וייסמן לשחק בסדרה הקומית "חברות" בערוץ 10.
בשנת 2014 החלה לשחק בסדרה הקומית "מי נתן לך רישיון?" בערוץ הראשון.
ביולי 2015 שבה לשחק בעונה השנייה של "חברות" בערוץ 10.
באוקטובר 2015 החלה לשחק בסדרת האקשן שביים דני סירקין "המדרשה" בערוץ 2, רשת.
שם שיחקה לצידם של יהודה לוי, חנה לסלאו, אקי אבני ואחרים.
בנובמבר של אותה שנה שיחקה בסדרת המתח "הצורף" ב־HOT, לצידם של יהורם גאון, ליאור אשכנזי, נועה ברקאי ודניאלה קרטס.
בנובמבר 2016 החלה לשחק בסדרה "אורי ואלה" בתפקיד כנרת.
בשנת 2017 החלה לשחק בתור אמו של עידו, שמגלם אותו יואב רוטמן, בסדרת הנוער "ראש גדול".
ב־2019 החלה לשחק בסדרה "דאנסטורי" בתפקיד אילנה.
בנוסף החלה ללמד משחק בבית הספר היסודי שער האריות חולון.
ביוני 2019 החלה לשחק בסדרה "נחמה" בתפקיד תמר נחמה.
בשנת 2020 שיחקה ויסמן ב"כפולה" לצידה של נועה קירל בתפקיד של המנהלת סנדרה בבית הספר לאומנויות הבמה תהילה.
בשנת 2021 שיחקה בסרט "סוכנת בלב ביירות" את סוכנת המוסד יעל, המבוסס על מבצע אביב נעורים של צה"ל.
בנוסף החחלה לשחק בסדרה לנוער "מקיף מילאנו" בתור מיכל, בכאן חינוכית.
בשנה זו גם שיחקה בסרט הקומדיה "לשחרר את שולי" בתור קורל/קורחל, נציגת שגרירות ישראל בקולומביה ובוגרת סיירת מטכ"ל, כשבזכות תפקיד זה הוענק לווייסמן "אות הוקרה" מטעם האגודה הישראלית לדיפלומטיה וועד עובדי משרד החוץ הישראלי.
החל מ-2021, שיחקה במשך שתי עונות בקומדיית המצבים "סברי מרנן" ב"קשת 12", בתפקיד רעות, שכנתם של ריקי (סנדרה שדה) ופנחס (טוביה צפיר) רוזן והמאהבת של איתמר רוזן (יניב פולישוק).
בשנת 2024 שיחקה בעונה השלישית של סדרת הנוער "בת השוטר" בתור אסתר, מנהלת סמינר "בנות חייל".
באותה שנה שיחקה בסדרת הנוער של HOT – יונייטד היי בתפקיד ג'ודי נקש, אמה של ניקול נקש (ירדן אריש).
היא פרזנטורית של רשת מרפאות ניתוחי האסתטיקה הישראלית "פרופורציה".
לירון תאני (נולד ב-19 באוקטובר 1965) הוא שדרן רדיו, עיתונאי, תקליטן וסאטיריקן ישראלי.
תאני החל את דרכו כתקליטן במועדון "הפינגווין" התל אביבי בסוף שנות ה-80. מאוחר יותר הוא היה תקליטן הבית של מועדון "רוקסן".
היה הראשון שגילה את להקת ההיפ הופ שב"ק ס', לאחר שהנחה תחרות כישרונות שבה זכתה הלהקה היבנאית.
המשיך גם כבמאי קליפים, בין השאר ביים קליפים לטיפקס ושרית חדד אשר ביים לה גם את קלטת הווידאו חוק החיים שיצאה בשנת 1998 ויצר סרט תעודי על טיפקס, ששודר בערוץ 2, ועל להקת איפה הילד ששודר בערוץ 3 של הכבלים.
הושעה מהתחנה פעם אחת ובשנת 2002 פוטר ממנה בעקבות התבטאות כלפי ראש הממשלה דאז, אריאל שרון, "לא אני, אדוני ראש הממשלה, שיקרא לך פסיכופת ...
הייתי מלקק לך את הפטמות".
כיום הוא כותב כתבות וטור ביקורת על אלבומים (בעיקר בתחום המוזיקה השחורה, תחום ההתמחות שלו) במוסף "7 לילות" של ידיעות אחרונות.
בסוף 2007 עבר תאני לשמש כמנהל התוכניות של "רדיו תל אביב", תפקיד אותו מילא עד ספטמבר 2009. בין האנשים שגייס לתחנה היה גם יואב קוטנר.
במהלך כהונתו עלו משמעותית נתוני ההאזנה לתחנה והתחנה זכתה במכרז של הרשות השנייה.
בשנת 2011 החל להשתתף כחבר פאנל קבוע בתוכנית "הינשופים" בערוץ 8 בהגשת יאיר ניצני.
בנוסף, תאני מגיש היום את "פה זה טוב", תוכנית רדיו בימים א'-ה' בין השעות 09:30 ל-11:00 ברדיו "מהות החיים", המשודר באינטרנט בלבד.
תאני הגיש את תוכנית ההיפ הופ הרדיופונית "עסק שחור", ששודרה בגלגלצ בכל יום חמישי בין חצות ל-2 בלילה, משנת 1996 עד 2007. בשנים הראשונות הגיש אותה ביחד עם מבקר המוזיקה והראפר אייל "קוואמי" פרידמן.
תאני עצמו כונה בתוכנית "דון ג'חנון".
התוכנית ליוותה מקרוב את עליית ההיפ הופ במוזיקה הישראלית, וחשפה לראשונה לאוויר העולם שמות כמו צ'ולו, סאבלימינל, כלא 6, השבט, הדג נחש ועוד.
לאחר כשמונה שנים החליט קוואמי לעזוב לטובת קריירת סולו כראפר (בהמשך גם הוציא אלבום), ואת מקומו תפס הקומיקאי גורי אלפי שהצטרף לתוכנית ב-2003. השניים גם שיתפו פעולה בתוכנית הטלוויזיה משחק מכור, שבה תאני שימש ככותב ראשי ותסריטאי.
לאחר מכן הוא כתב עבור תוכניות שונות כגון "מועדון לילה" והפך להיות איש פיתוח תוכן מקורי לטלוויזיה.
בסוף 2007, לאחר 12 שנות שידור, ירדה התוכנית "עסק שחור" מהאוויר וזאת לאחר שתאני עבר להיות מנהל התוכניות של "רדיו תל אביב".
בחודש אוגוסט 2009, לאחר פיטורי השדרנים שרון מולדאבי ודן תורן וביטול תוכניתם של רינה מצליח ודן שילון, עזב תאני את התחנה.
לירון לבו (נולד ב-22 בינואר 1972) הוא שחקן ודוגמן ישראלי.
לבו נולד, גדל והתחנך בתמרת.
הוא אחיה הגדול של הכדורגלנית לשעבר שיר לבו.
לבו הודח ממסלול הלוחם כעבור שנה ועבר לסיירת צנחנים.
בצנחנים השלים את מסלול הלוחם וקורס מ"כים חי"ר.
בשנים 1996-1997 גילם דמויות שונות במערכונים בתוכנית של אלי יצפאן שנקראת "הערב עם אלי יצפאן" ששודרה בערוץ 2.
בשנת 1997 זכה לבו לפריצה משמעותית בסדרות הטלוויזיה, "חלומות נעורים", בערוץ 3, שם גילם את יריב ברגר למשך 4 עונות.
בשנים 1998-1999 השתתף ב-2 העונות של סדרת הטלוויזיה "זבנג" ששודרה בערוץ 2, גילם את גולן פינס.
בשנת 2007 כיכב בסרטו של גיתאי "התנתקות".
הוא כתב טקסטים בסרטים שהוא הופיע בהם.
בשנת 2002 שיחק בסדרת הטלוויזיה שביים שמואל אימברמן "כנפיים" ששודרה בערוץ 1 הסדרה עוסקת בחניכי קורס טיס של חיל האוויר הישראלי גילם את מיקי גרוס.
באותה השנה התארח בעונה השלישית בסדרת דרמת הנוער של ערוץ הילדים "החבר'ה הטובים" גילם את אופק.
בשנים 2004-2005 גילם את דמותו של יקי תמיר בעונה השנייה והשלישית של הטלנובלה "אהבה מעבר לפינה" ששודרה בערוץ 2.
בשנים 2006-2009 שיחק בתפקיד משנה בסדרה "פרשת השבוע" ששודרה בהוט 3, שיחק את כץ.
לאורך השנים השתתף לבו במספר הפקות בינלאומיות - "נקמה יהודית" (1997), קופרודוקציה ישראלית-רוסית, "קוד מגה" (1999) האמריקאי, בסדרת-הטלוויזיה "בנו של אלוהים" (2001) הבריטית וסרטו של סטיבן ספילברג, "מינכן" (2005).
בשנת 2007 השתתף בסרט הצרפתי, "סינדרום ירושלים", שיחק בסרט "המפטיר" בתפקיד ראשי, באותה שנה שיחק בתפקידי אורח בסדרות אולי הפעם בתפקיד אבנר, בעונה השלישית של ראש גדול בתפקיד ניצן וייס, כמו כן באותה השנה שיחק בתפקיד ראשי בסרטו של עמוס גיתאי "התנתקות" לצדה של ז'ולייט בינוש.
בשנים 2007-2008 שיחק בסדרת דרמת הנוער של ערוץ הילדים, "האי" בתפקיד אדי.
ב-2008 שיחק בתפקיד אורח בסדרה "רביעיית רן".
היה פרזנטור של חברת H&O לצידה של גלית גוטמן.
ב-2009 שיחק בסדרה "תיבת נח" ששודרה בערוץ 2 את ישי ובסדרה "לחיות מחדש" ששודרה בערוץ הראשון וכן בסרט "קירות".
בשנים 2010-2009 שיחק ב-2 העונות בסדרת הדרמה של ערוץ עשר "נשות הטייסים" גילם את אייל סיטון.
ב-2010 שיחק בסרטו של חיים בוזגלו, "כבוד" בתפקיד מירו מרציאנו.
ובאותה השנה התארח במספר פרקים בודדים בעונה השלישית של סדרת דרמת הפשע שהופקה ב־HOT "הבורר" שיחק בתפקיד דובי.
ב-2011 שיחק בסרט, "Session", של חיים בוזגלו ושיחק בסרט "פרשת רות", וכן בתפקידי אורח בסדרות "הכבוד של מרציאנו", ו"סברי מרנן".
ב-2012 שיחק לבו בסדרת הדרמה הקומית: "תנוחי" בתפקיד "יאיר יפת" ובסדרת הדרמה "קטמנדו" של ערוץ 2 בתפקיד "גיאני".
באותה שנה שיחק בסרטים - "בשר תותחים", סרט אימה ישראלי, ובסרט "סרק סרק" בבימויו של חיים בוזגלו.
וכן שיחק בסרט הטלוויזיה "המהגרים", הסרט הוא קופרודוקציה ישראלית-אמריקאית.
ב-2013 שיחק בסרט הפעולה "כידון", ב-2014 הצטלם לסדרת הנוער "סוסי פרא" שעלתה במהלך 2016 ושודרה בערוץ זום.
ב-2015 שיחק בתפקיד אורח בסדרה "להתבגר" אשר משודרת בערוץ 10.
ב-2017 שיחק בסרט "נמל בית" של הבמאי ארז תדמור, לצד השחקנים יורם חטב ושמיל בן ארי.
באותה שנה הופיע בתפקיד הראשי בסרטו של רפאל רביבו "אמור".
בשנת 2019 שיחק בסרט המלחמה האמריקאי "ג'ארהד: חוק השבות", שצולם בחלקו בישראל לצדם של רוברט פטריק ואמורי נולסקו והישראלים יעל איתן, אורי פפר וצחי הלוי.
באותה שנה שיחק גם בסרטו של יובל אדלר "המורה לאנגלית".
משנת 2020 שיחק בסדרה "בת השוטר" את עמית ארגמן, אביה של דנה שמת לפני עלילת הסדרה ומוצג רק בפלאשבקים של דנה ובתמונות.
היה בן זוג של נטלי פורטמן שהכיר אותה דרך עבודתם עם עמוס גיתאי.
בשנים 2009–2010 ניהל מערכת יחסים עם ליטל רוזנצוייג, איתה שיחק ב"נשות הטייסים".
התגורר בארצות הברית בחלק מהקריירה שלו.
מתגורר לסירוגין בתמרת ובתל אביב.
לירון וילנר (נולד ב-7 בפברואר 1979) הוא כדורגלן עבר ישראלי ששיחק בעמדת החלוץ.
וילנר, יליד נתניה, החל את קריירת המשחק שלו במחלקת הנוער של מכבי נתניה והתקדם בקבוצה הבוגרת בתקופה שזו הייתה בליגה הארצית (אז הליגה השנייה בישראל).
את עונת 1998/1999 פתח בקבוצת מכבי חיפה מהליגה הראשונה אך במהלך העונה עבר לקבוצת מכבי הרצליה, אז בליגה הבכירה גם כן.
בעונת 1999/2000, עם חזרתה של נתניה לליגה הראשונה, אז שונה שמה לליגת העל, חזר וילנר לקבוצה ושיחק בה עד עונת 2005/2006, למעט גיחה של כחצי עונה בעונת 2002/2003, במהלכה שיחק בקבוצת בני יהודה תל אביב כיוון שלא זכה למספיק דקות משחק במכבי נתניה.
בשנת 2000 היה מעורב וילנר במה שזכה לכינוי "פרשת הנבחרת הצעירה", במסגרתה הואשם יחד עם עוד שישה שחקנים מהנבחרת הצעירה של ישראל בקיום יחסי מין עם צעירה בת 17 ערב משחק הנבחרת.
וילנר הושעה על ידי בית הדין של ההתאחדות לכדורגל לשנתיים בפועל מפעילות בנבחרות הלאומיות ועוד שנתיים על תנאי, אך זכה לחנינה בפברואר 2002.
בסוף עונת 2003/2004 ירדה מכבי נתניה לליגה הלאומית (הליגה השנייה בישראל).
וילנר המשיך בקבוצה גם בליגה הלאומית ועלה עם נתניה בחזרה לליגת העל, תוך עונה אחת.
בעונת 2005/2006, כשהקבוצה שיחקה בליגת העל, וילנר, שחש שלא זכה למספיק דקות משחק בקבוצה רצה לעזובה במהלך העונה, ביקש לעזוב אך בשל הקשיים שלו לעזוב התבטא אביו, יהודה וילנר, כנגד מאמן הקבוצה באותה תקופה, ראובן עטר, בשל כך שהעדיף בהרכב הקבוצה את פפי קימוטו ולא את וילנר.
לבסוף, לאחר מאבק בין הקבוצה למשפחת וילנר, עבר השחקן לתקופת השאלה של חצי עונה להכח עמידר רמת גן ועזר לה בהעפלתה לליגת העל.
בעונת 2006/2007 עבר וילנר לבני סכנין שירדה בעונה שלפני כן לליגה הלאומית, ועזר לה במהלך עונה זו לעלות לליגת העל ובכך השלים שלוש עליות ליגות בקריירה עם שלוש קבוצות שונות.
וילנר עזב את סכנין בינואר 2008 ועבר להפועל חיפה, משום שלא קיבל הרבה דקות משחק בבני סכנין.
בתום העונה עבר להפועל רעננה, ולאחר מכן שיחק בקבוצות נוספות בליגות הנמוכות, עד שפרש ממשחק פעיל בקיץ 2010.
לירון ברנס (נולד ב-10 באפריל 1975) הוא שחקן תיאטרון וטלוויזיה ומדבב ישראלי.
בוגר הסטודיו למשחק ניסן נתיב 2001. זכה במלגת קרן שרת במהלך לימודיו.
את שירותו הצבאי עשה בחיל המשטרה הצבאית, בה"ד 13
השתתף בהצגה "ג'שה פנילה דקי" במסגרת פסטיבל עכו ובמסגרת הפסטיבל הבינלאומי בליון, צרפת.
שיחק בהצגה "נוימן", אגדת חיילים שזכתה בפרס הצגת השנה לשנת 2003 בתיאטרון הפרינג' ובמסגרת תרבות יום א'.
בשנת 2010 שיחק בהצגה מר קולפרט בתיאטרון תמונע בתפקיד בסטיאן עליו זכה בפרס קיפוד הזהב.
ב-2015 שיחק במחזה "האבא" בתיאטרון בית לסין לצד ששון גבאי.
ב-2016 שיחק במחזות "השחקנית" ו"אהבת מוות" בתיאטרון בית לסין.
ב-2017 שיחק במחזות "הים הכחול העמוק" ו-"ההצגה חייבת להיגמר" בתיאטרון בית לסין.
ב-2018 שיחק במחזות "משרתם של שני אדונים" ו"אוסלו" בתיאטרון בית לסין.
בשנת 2019 שיחק במחזה "משפחה חמה" קומדיה ישראלית מאת ענת גוב.
באותה שנה קיבל מתיאטרון בית ליסין תעודת הוקרה על המחויבות למצוינות והצלחת התיאטרון.
ברנס השתתף בסדרות "סרוגים" (שם גילם את דמותו של אבנר, קב"ט היישוב הדמיוני "מצפה אלישע"), "החיים זה לא הכל", "אולי הפעם", "אגדת דשא" ו"חשופים".
בשנת 2009 שיחק בסדרה "שירות חדרים" את דורון הקב"ט.
בשנת 2018 שיחק את דמותו של דורון, היועץ של אשת ראש הממשלה בסדרת הטלוויזיה "יש לה את זה".
ברנס מדבב את פטריק סטאר בסדרת הטלוויזיה "בובספוג מכנסמרובע" יחד עם עידו מוסרי וגלעד קלטר.
בשנת 2003 דיבב את מושרמבו בסדרה "שינזו".
ב-2008 דיבב את וול-E בסרט הקולנוע "וול-E".
בנוסף דיבב דמויות משנה בסרטי האנימציה "עידן הקרח 2: נמסים מצחוק" (2006), "מעבר ליער" (2006), "משפחת סימפסון - הסרט" (2007), "מפלצות נגד חייזרים" (2009), "למעלה" (2009), "המשימה המיוחדת של דוג" (2009), דמויות שונות מהסדרה דרגון בול (כשהמוכר בהן הוא ראדיץ) ועוד.
בשנת 2012 דיבב את טנזן בסדרה "האגדה של קורה" ובשנת 2017 דיבב את דמות האבא בסרט "בייבי בוס".
בשנים 2013–2015 לקח הפסקה מתיאטרון וניהל בית קפה ומפעל לעוגות בשם "אקלר".
ברנס היה נשוי למיכל פייקין-ברנס, השניים התגרשו.
לירון פרטוק (נולד ב-19 ביוני 1983) הוא כדורגלן וכדורגלן חופים ישראלי.
לירון פרטוק שימש כקפטן קבוצת "יהלומי רימקס" נתניה בליגה לכדורגל חופים ובנבחרת ישראל בכדורגל חופים מיום הקמתה של ליגה לכדורגל חופים.
כיום משמש כמאמנה של אותה מכבי נתניה וכמאמן בצוות האימון של נבחרת ישראל בכדורגל חופים
פרטוק החל את הקריירה במחלקת הנוער של מכבי נתניה, ושיחק בנבחרת ישראל בכדורגל עד גילאי נערים ונוער.
בגיל בוגרים שיחק במכבי הרצליה, אך עקב פציעות חוזרת בברך, נאלץ לפרוש ממסגרת תחרותית ובחר לבחור בלימודים אקדמאים.
פרטוק בחר לשחק במכבי מלבורן מהליגה השלישית באוסטרליה, שם החל לימודיו, אך נאלץ לחזור ארצה עקב סיבות משפחתיות, שם השלים את לימודיו האקדמאים בישראל במדעי החברה באוניברסיטה הפתוחה.
פרטוק שיחק במדי נבחרת ישראל בכדורגל חופים, וקבוצת הכדורגל חופים של מכבי נתניה, מאז החלה הליגה בשנת–2007. פרטוק כבש שערים רבים בכל המסגרות בארץ ובאירופה.
ב-13 במאי 2015, במהלך משחק כדורגל בליגה חצי-מקצועית, נפגע פרטוק בברכו וקרע את הרצועות הצולבות האחוריות וצדיות ברגל ימין, פציעה אשר, לראשונה בחייו מיום הקמת ליגת כדורגל החופים, השביתה את פעילות השחקן.
בהתאם לכך, פציעתו של השחקן תביא לסיום הקריירה שלו בענף כדורגל חופים הישראלי והפעילות הבינלאומית בנבחרת ישראל.
ב-2017 ובעונתו הראשונה כמאמן ראשי בליגה, לירון פרטוק היה מאמנה של מכבי "רימקס" נתניה שזכתה באליפות ישראל בכדורגל חופים, ללא אף הפסד וניצחה את האלופה היוצאת, כפר קאסם בגמר בתוצאה 4-3, ועוזר מאמן בנבחרת ישראל שחזרה לפעילות בקיץ 2017 וניצחה את נבחרת הולנד בתוצאה 7-3 במשחק ראווה, שנערך בישראל.
בעונת 2018 פרטוק הוסיף לרזומה שלו עוד זכייה באליפות ליגת בנק יהב בכדורגל חופים, כשהוא גבר על כפר קאסם בתוצאה 3-2, בגמר ששיחזר את גמר העונה החולפת.
נכון לשנת 2019, משמש פרטוק כמאמנה של קבוצת כדורגל החופים של מכבי נתניה וכמאמן בצוות האימון של נבחרת ישראל בכדורגל חופים
פרטוק הוא סטודנט לתואר שני (M.A) ללימודי משפט משפטים ללא משפטנים באוניברסיטת בר-אילן.
הוא עובד כסמנכ"ל תפעול ופיתוח עסקי בחברת קלינטק בינ"ל.
לירון פרטוק חבר בדירקטוריון לשכת המסחר אפריקה-ישראל.
|קבוצות כשחקן=מכבי רעננה אליצור רמלה אפולון פטולמאידוס אנדה רמת השרון CB סן חוסה מקסימה ברוקר קושיצה בשיקטש ויסלה קרקוב סקיו אוניברסיטת איסטנבול
|הישגים כשחקן=אליפות ישראל: אליצור רמלה (03–04) גביע המדינה:
רמת השרון (05-06)גביע המדינה (פולין): 1גביע המדינה (סלובקיה): 1 ליגת העל הספרדית בכדורסל: חמישיית העונה 07/08 גביע המלך הספרדי בכדורסל: MVP של טורניר 07–08
|קבוצות כמאמן=נבחרת ישראל בכדורסל נשים 3x3
}}לירון כהן''' (נולדה ב-5 באוגוסט 1982 בירושלים) היא כדורסלנית עבר ישראלית, לשעבר קפטנית נבחרת ישראל, כיום משמשת כמאמנת נבחרת ישראל בכדורסל נשים 3x3
כהן החלה את הקריירה שלה בקבוצת מכבי רעננה, וזכתה עמה פעמיים בגביע המדינה (2000 ו-2001).
בהמשך שיחקה במשך שתי עונות באליצור רמלה, וזכתה עמה בדאבל בעונת .
בעונה שלאחר מכן הצטרפה לאפולון פטולמאידוס מהליגה היוונית, ולאחר מכן שבה לישראל, לקבוצת אנדה רמת השרון, עמה זכתה בגביע המדינה בשנת 2006.
בעונת יצאה כהן מחוץ לישראל בפעם השנייה, לקבוצה הספרדית CB סן חוסה מהעיר לאון.
כהן העפילה עם הקבוצה לגמר גביע המלכה, ואף שקבוצתה הפסידה, נבחרה לשחקנית המצטיינת במשחק.
בנוסף, הייתה לאחת מחמש השחקניות שנבחרו לחמישיית העונה של הליגה הספרדית באותה עונה.
בקיץ אותה שנה שיחקה במחנה האימונים בקבוצת לוס אנג'לס ספארקס ב-WNBA, אך לא נכללה בסגל הקבוצה הסופי.
את העונה הבאה פתחה כהן במקסימה ברוקר קושיצה מהליגה הסלובקית, וזכתה עמה בגביע המקומי.
במהלך שהותה בסלובקיה בחר בה אתר "יורובאסקט" לגארדית האירופאית הטובה ביותר לשנת 2008. בהמשך, שיחקה גם בבשיקטש מהליגה הטורקית, ולקראת עונת עברה לקבוצה החמישית מחוץ לישראל, ויסלה קרקוב.
במדי קבוצה זו זכתה בגביע הפולני, וכן העפילה לשלב הפיינל פור של היורוליג, בו סיימה הקבוצה במקום הרביעי.
במאי 2010 חתמה לירון כהן בסגנית אלופת איטליה סקיו.
במאי 2013 חתמה לירון כהן באוניברסיטת איסטנבול הטורקית.
ב-21 בדצמבר 2014 הודיעה על פרישה ממשחק.
כהן שיחקה בנבחרת ישראל מ-2005–2015. לקראת משחקי מוקדמות אליפות אירופה שנערכו בשנת 2010, נבחרה לשמש כקפטנית הנבחרת.
בסיום המשחקים דורגה כהן ראשונה בין הקלעיות בטורניר כולו (20.8 נקודות במשחק), ראשונה בין מוסרות האסיסטים (6.7 במשחק) ורביעית באחוזי העונשין (92.9% בממוצע).
נכון לדצמבר 2014 היא שיאנית הסלים בכל הזמנים של נבחרת ישראל עם 1,729 נקודות, וכמו כן היא השחקנית בעלת מספר ההופעות הגדול ביותר בנבחרת - 171 משחקים.
לירון ויצמן () היא מנחה, מגישת טלוויזיה ורדיו, עיתונאית ויוצרת סרטי תעודה ישראלית.
לירון ויצמן נולדה בהרצליה וגדלה בתל אביב.
בצעירותה הופיעה עם להקת "השכנים של צ'יץ'".
שירתה בצה"ל כמש"קית חינוך בחיל הים.
היא בוגרת האוניברסיטה הפתוחה בתקשורת.
בשנת 2006 נכנסה ויצמן לעולם העיתונאות, כששימשה כמבזקנית באתר הספורט באינטרנט ONE, וסיקרה את משחקי קבוצת הפועל פתח תקווה ונבחרת ישראל בכדורגל.
בשנת 2007 הצטרפה לתוכנית הבידור היומית "ערב טוב עם גיא פינס" ששודרה אז בהוט.
מאז ועד 2018 שימשה כחברת מערכת, עורכת משנה ומגישה בתוכנית יומית זאת, ששודרה לאחר מכן בערוץ 10, בערוץ 2 ובקשת 12. היא הגישה את "עשר", המצעד השבועי של התוכנית, את תוכנית הקולנוע "שוברי קופות" בערוץ הקולנוע הישראלי ב-Yes וב, והשתתפה כפאנליסטית בתוכנית האופנה "שעת הדרקון" בהנחיית דורין אטיאס.
בשנת 2011 הגישה את התוכנית "נראות טוב גם ברדיו" עם רותם סלע ששודרה בתחנת רדיו תל אביב.
בשנת 2012 הגישה את התוכנית "ערב טוב ספורט", ששודרה בערוץ הספורט.
בשנת 2016 החלה להגיש את תוכנית הבישול והאירוח "מנה מנה" בערוץ הילדים.
בהמשך אותה שנה החלה להגיש בימי חמישי את תוכנית הבוקר "בוקר אור עד 10" בערוץ 10.
ב-28 באוגוסט 2017 שודרה התוכנית האחרונה בהנחייתה, לקראת המעבר של ויצמן לעבודה ב"קשת", יחד עם צוות התוכנית "ערב טוב עם גיא פינס".
ב-22 באוקטובר 2017 החלה להגיש תוכנית יומית ששמה "אחת שיודעת" בשידורי קשת בערוץ 2, ובחודש נובמבר אותה שנה, בקשת 12.
במרץ 2018 פורסם כי ויצמן עוזבת את "ערב טוב עם גיא פינס", את התוכנית "אחת שיודעת" ואת קשת 12 ועוברת לרשת 13.
במאי 2018 החלה להנחות את תוכנית המציאות "האח הגדול", בעונה הראשונה ששודרה ברשת 13, לצד אסי ישראלוף ועפר שכטר, והחל מהעונה שלאחר מכן לצד גיא זו-ארץ.
ב-18 במאי 2020 עלתה לאוויר תוכנית יומית ברדיו תל אביב בהובלת ויצמן ונלי תגר שעוסקת בשיח נשי ומביאה סיפורים אישיים של מאזינות לצד פינות ייעוץ ופעילות ברשתות החברתיות.
באוקטובר 2020 עלתה תוכנית מציאות חדשה בהנחייתה, "אהבה חדשה" בערוץ רשת 13.
במאי 2021 נבחרה להנחות את העונה הרביעית של אקס פקטור ישראל.
ב-2024, לאחר שבעלה גויס לשירות מילואים ברצועת עזה מיד לאחר טבח שבעה באוקטובר, יצרה ויצמן את הסרט הדוקומנטרי "בחזרה מעזה", שבו ראיינה חיילי מילואים, שחזרו מקרבות במלחמת חרבות ברזל.
רשת 13 שידרה את הסרט לזכרו של אלירן מזרחי, לוחם במילואים שהשתתף בסרט, הוכר כפוסט טראומטי, קיבל זימון לשירות מילואים נוסף ברפיח והתאבד.
בינואר 2025 שודר ברשת 13 סרט המשך של ויצמן, "בחזרה מעזה - הקרב שלא נגמר", שבו היא חוזרת לגיבורי סרטה הראשון, וחושפת את השבועות האחרונים בחייו של אלירן ואת מצוקתם של החברים שנשארו מאחור..
ויצמן יצרה סרט תיעודי שלישי, "הילדים של חורף 23" ששודר ברשת 13 ביוני 2025, שעוסק בתפיסת המלחמה אצל ילדים, וההשפעות עליהם.
ויצמן נשואה לעורך הדין אורי סמיט, מנהל פיתוח עסקי של קניוני קבוצת עזריאלי, ולהם שתי בנות.
לירות בשליח, או להרוג את השליח, הוא ביטוי מטאפורי המתאר מעשה של הטלת אשמה על אדם שנשלח להעביר מסר, שמאכזב את מקבלו, או פגיעה בשליח כנקמה בשולח.
עד להמצאתם של אמצעי תקשורת מודרניים, בדרך כלל נמסרו הודעות באופן אישי על ידי שליח אנושי.
מקבל הבשורה הרעה עלול היה להגיב לקבלת הבשורה בביצוע מעשה נקם בשליח עצמו במקום בנשוא ההודעה עצמו.
"לירות בשליח" היא תת-מחלקה של הכשל הלוגי "אד הומינם".
בתקופת המדינות הלוחמות בהיסטוריה של סין היה מקובל נוהג אבירות לא כתוב, על פיו הייתה ציפייה ממפקדי הצבאות הניצים לקבל ולהחזיר שליחים דיפלומטיים של האויב ללא פגע.
ביטוי למעשה שבו אכן נהרג השליח מופיעה בספרו של פלוטרכוס, חיי אישים, בתיאור חייו של לוקולוס:
ביטוי דומה מופיע במחזה אנטיגונה מאת סופוקלס:
ויליאם שייקספיר מבטא תחושות דומות במחזה הנרי הרביעי, חלק שני:
זיגמונד פרויד ראה בהתנהגות של "ירייה בשליח" סוג שולי של מנגנון הגנה, המסייע לדחות את מה שגורם לצער או שניתן לשאתו.
פרויד מזכיר את הקינה המורית, "אוי לאלהאמה שלי!" (¡Ay de mi Alhama!), המספרת על מוחמד ה-12, שליט גרנדה, שקיבל את החדשות על נפילתה של אלהאמה.
הוא חש שחדשות אלו מבשרות על קץ שלטונו, אך הוא סירב לקבל אותן כאמיתיות; הוא השליך את המכתבים לאש והרג את השליח.
לפי פרויד, גורם מכריע בהתנהגותו של המלך הוא רצונו להיאבק בתחושת חוסר האונים; באמצעות שריפת המכתבים והריגת השליח ניסה להמשיך ולהראות את כוחו האבסולוטי.
ביטוי מודרני ל"ירי בשליח" נמצא לעיתים בהאשמת התקשורת, המפרסמת חדשות רעות על אדם, ארגון וכדומה.
לירוי צעירי (נולד ב-2 במרץ 1989) הוא כדורגלן עבר ישראלי ששיחק בעמדת הקשר.
הוא אחיו הבכור של הכדורגלן בן צעירי.
צעירי גדל במחלקת הנוער של בני יהודה תל אביב, שיחק בכל נבחרות הנוער של ישראל, ולזכותו תשע הופעות ושני שערים במדי הנבחרת הצעירה.
ב-19 במאי 2007 ערך את הופעת הבכורה שלו בליגת העל, כשנכנס כמחליף במשחק מול מכבי חיפה.
בעונת 2008/2009 הפך לשחקן סגל קבוע בקבוצה הבוגרת, וב-18 באוקטובר 2008 כבש את שערו הראשון בקריירה, בניצחון 1–0 על מ.ס.
בקיץ 2011 עבר צעירי לקבוצת מכלן, במדיה ערך 15 הופעות בליגת העל הבלגית.
לאחר שנה בבלגיה חזר צעירי לישראל, והושאל למכבי חיפה, במדיה שותף ב-19 משחקי ליגה בעונת 2012/2013. בקיץ 2013 השתחרר מחוזהו במכלן וחזר לבני יהודה.
בעונת 2013/2014 כבש שני שערים, ובסופה ירד עם הקבוצה לליגה הלאומית.
ב-4 בנובמבר 2014 חתם צעירי לעונה אחת בהפועל פתח תקווה, במדיה כבש ארבעה שערי ליגה בעונת 2014/2015, ובסופה ירד עמה לליגה הלאומית וסיים את דרכו במועדון.
ב-18 ביוני 2015 חתם צעירי לעונה אחת עם אופציה לעונה נוספת בבית"ר ירושלים.
ב-2 ביולי ערך את הופעת הבכורה שלו במדי הקבוצה, כשהשלים 90 דקות בתיקו 0–0 נגד אורדבסי שימקנט הקזחית במסגרת מוקדמות הליגה האירופית.
ב-28 בספטמבר 2015 כבש צעירי את שער הבכורה שלו במועדון, בניצחון 3–1 על הפועל כפר סבא, ובסך הכל כבש שער אחד ב-25 הופעות ליגה בעונת 2015/2016. בתום העונה החליטה הקבוצה שלא לממש את האופציה וצעירי שוחרר מהקבוצה.
ב-29 ביוני 2016 חתם צעירי לשנתיים במכבי פתח תקווה.
ב-26 באוגוסט 2018 חזר צעירי לבית"ר ירושלים, וחתם על חוזה לעונה אחת במועדון.
הוא שיחק שבעה משחקים בלבד בעונת 2018/2019, וב-5 בפברואר 2019 חתם בעירוני קריית שמונה, אך במדיה לא שיחק כלל עד תום העונה.
ב-15 באוגוסט 2019 חתם צעירי בהפועל כפר סבא.
ב-11 בפברואר 2020 עבר למכבי הרצליה מליגה א'.
ב-10 באוגוסט 2021 הכריז על פרישה ממשחק פעיל.
לירון לב (נולד ב-5 בדצמבר 1982) הוא זמר, פזמונאי, מלחין, שחקן ומדבב ישראלי.
לירון לב נולד וגדל בפתח תקווה, וב-1989 בגיל שבע החל לנגן בגיטרה, לשיר ולשחק.
כבר בילדותו כתב שירים עם אחיו וביצע אותם בתחרויות לכישרונות צעירים: ב-1993 בגיל 11 זכה בתחרות "פסטיקט" עם השיר "דור זהב" וב-1997 בגיל 15 זכה בתחרות "קולות וצלילים" עם השיר "כמו סרט מצויר".
הוא שירת בצה"ל בלהקת חיל החינוך בהרכב אקוסטי בשם "ארבע על ארבע".
בשנת 2002, בעודו חייל, הופיע בתוכנית "כדי שלא יאבד", תוכנית מיוחדת להנצחת חללי צה"ל שמפיקה הטלוויזיה החינוכית בשיתוף קצין חינוך ראשי ומשודרת מדי שנה ביום הזיכרון.
לב ביצע את השיר "לא שכחתי דבר" שהלחין למילותיו של חייל שנפל.
כנער צעיר שיחק בתפקידי-משנה במחזות זמר: בשנת 1995 גילם את תפקיד פרידריך פון טרמפ (הילד השני במשפחה) במחזמר "צלילי המוסיקה" בכיכובה של חני נחמיאס, ובשנת 1997 השתתף במחזמר המקורי "הלב" בכיכובו של טוביה צפיר.
בעקבות השתתפותו במחזמר "הלב", ב-1997 החל לדבב ולשיר בעברית בסדרות ובסרטי הנפשה לילדים.
דיבב ב"בייבלייד" את ריוגה, באו (Bau) ועוד.
בסדרה "בקוגן" דיבב את שון קאזאמי.
בסדרה "סוניק" (SatAM) דיבב את סוניק הקיפוד וביצע את הגרסה השנייה של שיר הפתיחה.
בקולנוע דיבב לב את כריסטופר רובין בסרטי "פו הדב", טום רידל בסרט "הארי פוטר וחדר הסודות", את סקאמפ בסרט "היפהפייה והיחפן 2" ואת טרנס בסרטים "טינקרבל", "טינקרבל והאוצר האבוד", "טינקרבל והסוד הקסום" ו"טינקרבל וסוד הכנפיים".
ב-2012 דיבב את הנסיך פיליפ בסרט "הנסיכות של דיסני - סיפורים מכושפים".
ב-2013 דיבב את גאי בסרט "הקרודים" ואת הנסיך הנס בסרט "לשבור את הקרח".
ב-2016 דיבב את ברנץ' בסרט "טרולים", וב-2021 בסרט המשך שלו, "טרולים מסביב לעולם".
ב-2017 דיבב את לומייר בגרסה המחודשת של הסרט "היפה והחיה".
ב-2018 דיבב את תומאס מקגרגור בסרט "פיטר ראביט".
ב-2019 דיבב את דמותו של סימבה בגרסה המחודשת לסרט "מלך האריות".
בשנת 2022 דיבב שוב את סוניק הקיפוד בסרט "סוניק – הסרט 2", כמחליפו של דניאל מגון.
בשנת 2024 דיבב את בוק וודסמן בסרט "מרשעת".
בסדרות רבות גם ביצע את שירי הנושא ושירים נוספים בסרטים ובסדרות בהשתתפותו.
בין השאר ביצע את שיר הנושא "אני עוד אנצח" בעונה השישית של "פוקימון" בשנת 2004 ואת השיר "לפתע הלכת חבר" בעונה השביעית ב-2005.
לירון לב זכה לחשיפה ציבורית נרחבת בשנת 2004 כשהשתתף בעונה השנייה של תוכנית המציאות המוזיקלית "כוכב נולד".
הפקת התוכנית ארגנה תוכנית "גלגל הצלה" שבה הוחזר לב על ידי הצופים, אולם לא עלה לגמר וסיים במקום הרביעי.
בתום התוכנית הופיע במופע בימתי עם בוגרי העונה.
בנובמבר 2005 הופיע עם דני רובס בתוכנית "דואט ישראלי" ששודרה בערוץ חינוכית 23. בכל תוכנית הופגשו שני אמנים ישראליים לשיחה משותפת על יצירה ולביצועים משותפים לשיריהם.
רובס ביצע בה את השיר "תחזירי מלחמה" שכתב והלחין לב.
בשנת 2005 שיחק בסדרת הטלוויזיה לנוער "השמינייה" בערוץ הילדים אצל HOT, ואף שר את שיר הפתיח "מול כל העולם", שהפך ללהיט גדול בקרב מעריציה.
לב גילם את דמותו של אילן הרמן, בעונה הראשונה חייל שהיה חבר של רוני מלכי (דון לני-גבאי) ואחר כך בן זוגה של אחותה אלי (אביטל אברג'יל), ובעונה השנייה, משוחרר טרי שמנסה את דרכו בעולם המוזיקה ומשתתף בתוכנית מציאות בסגנון "כוכב נולד".
בשנת 2021 התמודד יחד עם הזמרת עדי כהן בתוכנית המציאות "אקס פקטור" לייצוג ישראל באירוויזיון 2022. לאחר סגירת הנבחרות השניים התפצלו והחליטו להתמודד לבדם.
לב החליט לפרוש לקראת תום השלב הראשון בנבחרת.
לאחר השתתפותו ב"כוכב נולד", הוחתם לב בחברת התקליטים NMC.
במרץ 2007 הוציא סינגל ראשון בשם "מתעורר מחדש" שכתב והלחין, אולם האלבום (שכבר הוקלט) נגנז בסופו של דבר ולא יצא לחנויות.
לב החל לעבוד על אלבום נוסף; בינואר 2010 יצא הסינגל הראשון "לב פתוח" ובאוגוסט 2011 יצא הסינגל "השמש חזקה מדי".
בינואר 2014 השיק יחד עם רבקה זהר את אלבומם המשותף "לא כמו אתמול".
במאי 2015 יצא אלבומם המשותף השני "אור מסביב".
בחנוכה 2004 שיחק לב בתפקיד ראשי במחזמר המקורי "האסופית" שיצר אבי קורן הלחין מירון מינסטר וביים עופר שפריר.
הוא גילם את גילברט בלייט, חברהּ של אן שרלי (סשה גרישקוב, שהייתה איתו גם בעונה השנייה של כוכב נולד) לצד מיקי קם בתפקיד הדודה מרילה.
בחנוכה 2005 השתתף במופע "שיר נולד" – זמרים ישראלים שרים שירי ילדים מכל הזמנים – שביים משה קפטן לצד זמרים ושחקנים רבים, בהם צביקה הדר, צביקה פיק, עודד מנשה, ריקי גל, נינט טייב, מאיה בוסקילה, בוגרי כוכב נולד ועוד.
בשנת 2006 שיחק בהצגת הילדים פיטר פן בה גילם את פיטר פן עצמו, כתבו מאור מימון, ובר קדמי, ביים ליאור חמו, והלחינה אירית תמיר.
בשנת 2007 שיחק במחזמר "הרפתקאות דורה והפיראטים" בה גילם את דייגו, שתרגמה לעברית סמדר שיר, וביימו ג'ניפר ראפ, ועידן עמית.
בשנת 2008 שיחק בהצגת הילדים "חגיגת השירים של דתיה" בה גילם את מיק העכבר, שכתבה והלחינה דתיה בן דור, וביים עידן עמית.
מ-2010 משתתף במופע מחווה מוזיקלי לגשש החיוור בשם "כולם חכמים כולם" לצד אורי בנאי, אבי דור ודורי בן זאב, בהנחייתם ובניהולם המוזיקלי של האחים עוזי וחיים אסנר.
ב-2010 גם השתתף לב במופע לכבוד המלחין אריה לבנון.
לאחר המופע אזר לירון אומץ ופנה אל זמרת נוספת שהשתתפה, רבקה זהר, ואמר לה כי חומרים חדשים שכתב יהלמו מאוד את קולה.
זהר, אשר לא הכירה כלל את לירון לב, וסירבה פעמים רבות להצעות לדואטים ושיתופי פעולה, האזינה לחומרים של לב והוקסמה.
השיר הראשון שאליו האזינה זהר, "תיקון כללי" יצא לאור בביצועם המשותף במאי 2013 והחל מסוף מאי 2013 החלו השניים להופיע במופע משותף לקראת אלבום משותף.
ב-2024 העלה יחד רביטל ויטלזון-יעקבס את המופע "מסיבת כיתה", בו הם שרים שירי ילדות נוסטלגיים משנות ה-80 בסגנון שירה בציבור.
לפסטיגל 2004 כתב יחד עם דורון מדלי את מילות השיר "לעוף" שהלחין אוהד חיטמן ושר הראל סקעת.
השיר הגיע בתחרות למקום השני.
לפסטיגל 2007 הלחין יחד עם טל פורר את מילותיו של דורון מדלי לשיר "הלילה אתה מנצח" שביצע תום אבני.
שיתוף הפעולה עם מדלי המשיך באלבום "תהום", אלבום הסולו הראשון של מדלי שיצא בשנת 2008. לב הלחין שלושה משירי האלבום למילים שכתב מדלי: "ממה אתה עייף", "מסלול חיי" ו"חופש" שאותו אף ביצע בדואט עם מדלי.
השיר יצא כסינגל בשנת 2009.
ב-2010 כתב והלחין את השיר "צל של הזמן" לאלבום הבכורה של הזמרת הצעירה ליהי עטר.
באותה שנה פורסם השיר "בואי אליי" שאת מילותיו לב כתב לוולדי בלייברג, (גם הוא בוגר "כוכב נולד"), והלחין מיכאל צ'רקיס.
בשנת 2016 כתב והלחין את השיר "חוזר למציאות" ללירן דנינו (גם הוא בוגר "כוכב נולד").
בשנת 2022, לאחר פרישתו מ"אקס פקטור", לקח לב חלק בכתיבת השיר "Head Up", ביחד עם אלה דורון, יהל דורון ונעמה כהן, אחד משני השירים שנבחרו עבור ספיר סבן, שעלתה לגמר התוכנית, לקראת הליך הבחירה הישראלי לאירוויזיון 2022.
ב-28 בינואר 2019 פרסם קליפ לשיר "אלנבי", במהלכו הוא נראה מתנשק עם גבר.
באותו היום פורסם ראיון עמו באתר ynet, בו יצא מהארון.
ב-30 בדצמבר 2021 חשף בתוכנית אקס פקטור לאירוויזיון שהוא עומד להיות אבא עם בן זוגו בהורות משותפת.
לירון לב (נולדה ב-17 באפריל 1980) היא שחקנית טלוויזיה ישראלית בעברה.
לב היא בתם של רני לב ולאה גלובוס, ואביה החורג הוא יורם גלובוס.
לב היא אחותו הגדולה של השחקן עידו לב (שלצידו שיחקה בסדרות "רמת אביב גימל" ו"סיטי טאוור").
דודתה היא הזמרת עדנה לב.
בשנת 1995, ובשנים 1997–2000 גילמה את איריס באופרת הסבון הישראלית הידועה "רמת אביב גימל", בהפקתו של יורם גלובוס, בעלה של אמה מנישואיה השניים.
לאחר שירותה הצבאי, ב-2001, הופיעה באופרת סבון נוספת שהפיק גלובוס, "סיטי טאוור", בתפקיד מיכל פלג.
גם אחיה, עידו לב, שיחק בסדרה וגילם בה את אחיה למחצה אדם.
ב-2002 הופיעה במסגרת התוכנית הסאטירית "שידורי המהפכה", בקטעי אופרת סבון בשם "אהבות ושקרים", שהייתה פארודיה ל"רמת אביב גימל".
ב-2003 גילמה את רונית בסדרה "טיפול נמרץ".
ב-2005 גילמה את ענבל בסדרה "מילואים".
לאחר מכן פרשה ממשחק, ועבדה בין השאר כדוגמנית וכמאפרת מקצועית.
ב-2024 לאחר מספר שנים שלא הופיעה בטלוויזיה השתתפה בתוכנית הריאליטי "פקין אקספרס" בהנחיית עוז זהבי, המשודרת בערוץ רשת 13, יחד עם חברתה מאיה גל.
השתיים הודחו בהדחה השלישית, האחרונה בקמבודיה.
כיום, היא חלק מהבעלים של מרכז הפעלות לילדים הפועל בשכונת תל ברוך בתל אביב בשם "מיקידו - חממה לילדים מאושרים".
ב-20 במרץ 2005 נישאה למוזיקאי והיוצר אלי בראל ולהם שתי בנות ובן.
לירון בן-שלוש (נולדה ב-21 בספטמבר 1983) היא שחקנית ותסריטאית ישראלית.
הייתה מועמדת לשלושה פרסי אופיר.
זוכת פרס אופיר לשנת 2019 לשחקנית הראשית הטובה ביותר.
לירון בן-שלוש נולדה בבת ים ועברה לשכונת תל גיבורים בחולון בהיותה בת תשע.
היא למדה במגמת תיאטרון בבית הספר למדעים ולאמנויות ע"ש הרצוג וסיימה בהצטיינות.
במסגרת הצבא כתבה ושיחקה בהצגת יחיד מוזיקלית ביחד עם ארבעה מוזיקאים קלאסיים בבימויו של דב נבון.
במהלך השירות לימדה תיאטרון בבתי ספר שהיחידה שלה אימצה.
מייד לאחר סיום הצבא החלה בן-שלוש ללמוד בסטודיו למשחק ניסן נתיב בתל אביב.
בתום לימודיה שיחקה בתיאטראות תמונע, אורנה פורת, המעבדה הרב-תחומית, פסטיבל נשים בחולון, פסטיבל פותחים מסך של תיאטרון בית ליסין והיא חלק מקבוצת התיאטרון הניסיונית של אריאל אפרים אשבל.
משחקת מזה שלוש שנים (נכון לדצמבר 2011) בהצגה "אבסינת" של מאור זגורי, שהיא שיתוף-פעולה בין תיאטרון הבימה לתיאטרון תמונע, בהצגה מגלמת בן-שלוש את התפקיד הראשי של קרולינה, כלה שמתאבדת ביום חתונתה.
שיחקה בסרטים קצרים רבים, שחלקם השתתפו בפסטיבלים ברחבי העולם וזכו בפרסים.
כן שיחקה בפרסומות וסרטי תדמית.
לירון בן-שלוש שיחקה בסרט הקולנוע "מאיה" בבימויה של מיכל בת-אדם בתפקיד הראשי של מאיה והייתה מועמדת לפרס אופיר לשחקנית הראשית הטובה ביותר לשנת 2010 על תפקידה.
בסרט היא מגלמת את דמותה של בחורה שמגיעה לעיר הגדולה כדי להפוך לשחקנית, היא מקבלת תפקיד נכסף ומתחילה לאבד את הגבולות בין ההצגה למציאות.
גיל פרנק מככב לצידה בסרט.
בסרט משחקים גם מיכאל ורשביאק ואלכס אנסקי.
בן-שלוש שיחקה ב"כביש 40", סרט עצמאי בבימויו של אלדד בוגנים שצולם ב-2011. הסרט מחולק לכמה סיפורים מצטלבים ובן-שלוש משחקת בו לצד עפרה ויינגרטן, הסיפור עוסק בכלה שסוגרת חשבונות עם אימה ביום חתונתה.
כל הסיפורים קשורים למבצע עופרת יצוקה.
לירון בן-שלוש זכתה במענק פיתוח תסריט לסרט עלילתי באורך מלא בפסטיבל הבינלאומי לסרטי נשים רחובות, במימונן של פרויקט הקולנוע של קרן יהושע רבינוביץ לאמנויות תל אביב וקרן גשר לקולנוע רב תרבותי וכיום היא כותבת את תסריטה הראשון.
זכתה במלגה מעיריית חולון על הצטיינות בתחום האמנות.
בן-שלוש יצרה ביחד עם יאיר קויפמן ואוהד הול את סדנאות הנוער "משחק מסוכן", היא משחקת בהן וכתבה את חלקן.
אלו הן סדנאות אימפרוביזציה חינוכיות בנושאי מניעת אלכוהוליזם, הטרדה מינית והתנהגויות בסיכון.
השתתפה בקורס "שקט מצלמים רעש", בהדרכת ניר ברגמן, רני בלייר ושמי זרחין, במסגרת סדנאות הבמה.
בינואר 2015 יצא לאקרנים הסרט "את לי לילה", בכיכובן של בן-שלוש, דאנה איבגי ויעקב זדה-דניאל.
זהו סרטה העלילתי הראשון באורך מלא שאת תסריטו גם כתבה.
את הסרט ביים בעלה, אסף קורמן.
הסרט זכה בפרס הסרט הטוב ביותר בפסטיבל חיפה ובפסטיבלים נוספים בעולם.
בגין עבודתה על סרט זה, קורמן זכתה בפרס התסריט הטוב ביותר לשנת 2015 מטעם פורום מבקרי הקולנוע בישראל.
בשנת 2018 שיחקה בתפקיד הראשי בסרט "אישה עובדת" בבימויה של מיכל אביעד.
על תפקיד זה קיבלה פרס אופיר לשחקנית הראשית הטובה ביותר.
בשנת 2022 שיחקה בתפקיד אורח בסדרה "שישו ושמחו" בכאן 11 ובסרט "השתיקה".
החל מ-2010 לירון בן-שלוש נשואה לבמאי, עורך הסרטים והמדבב אסף קורמן, בנו של השחקן יוסף כרמון, להם שני ילדים.
שנה סרט במאי תפקיד2010 מאיה מיכל בת-אדם מאיה, תפקיד ראשי2011 כביש 40 אלדד בוגנים הכלה2014 את לי לילה אסף קורמן חלי, ראשי2016הפורצתהגר בן-אשרנורית2017 נמל בית ארז תדמור טלי אביטן, משנימוטלים בספקאלירן אליהלירז, משני2018אישה עובדתמיכל אביעדאורנה, ראשי
שנהסדרהתפקידערוץבמאי201430 ש"ח לשעהשירההערוץ הראשוןדוד אופק ושרי עזוז2015להרוג את הסבתאיעל ברדוגוYes Comedyדוד אופק וליאור שפר2020נורמליד"ר זרובסקיHOT3אסף קורמן2022שישו ושמחוחמוטלכאן 11סיגלית ליפשיץ
קריאה גורן אגמון השיר הזה הוא גם שלי תיאטרון אורנה פורת יקי מחרז4.48 פסיכוזהתיאטרון חיפהשרה קייןעמיר קליגר
לירון דיאמנט (נולד ב-4 באפריל 1990) הוא כדורגלן עבר ישראלי ששיחק בעמדת החלוץ.
דיאמנט גדל במחלקת הנוער של הפועל רמת גן ולאחר מכן שיחק גם במחלקת הנוער של מכבי תל אביב.
בעונת 2007/2008 עלה דיאמנט לקבוצה הבוגרת של מכבי תל אביב, וערך הופעה אחת בליגת העל וחמש הופעות בגביע הטוטו.
לקראת עונת 2008/2009 חתם על חוזה לשלוש שנים במכבי פתח תקווה, אך בעונה זו שיחק רק עם קבוצת הנוער של המועדון.
בעונת 2009/2010 הושאל להכח עמידר רמת גן מהליגה הלאומית, במדיה הבקיע 14 שערים בכל המסגרות.
בעונה הבאה האריך את חוזהו במכבי פתח תקווה בשלוש שנים נוספות, אך לאחר מכן רכשה הפועל רמת גן את כרטיסו, ושם שיחק בעונת 2010/2011. בתום העונה ירד עם הקבוצה לליגה הלאומית.
לפני תחילת עונת 2011/2012 החל להתאמן עם הפועל תל אביב וסיכם על הצטרפותו לקבוצה, אך לאחר שבועיים שוחרר.
באוגוסט 2011 חתם לשתי עונות בבית"ר ירושלים.
ב-20 בספטמבר 2012 חתם במכבי הרצליה מהליגה הלאומית.
לקראת עונת 2013/2014 חזר דיאמנט להפועל רמת גן.
לאחר ששיחק במדיה שלוש שנים נוספות בליגה הלאומית עזב את המועדון בקיץ 2016, ולמעשה פרש ממשחק פעיל.
לדיאמנט ארבע הופעות במדי הנבחרת הצעירה של ישראל, שלוש הופעות במדי נבחרת הנוער, ארבע הופעות במדי הנבחרת עד גיל 18, ושלוש הופעות במדי נבחרת הנערים.
לירון כרקוקלי (נולדה ב-23 בפברואר 1992) היא זמרת, שחקנית ומדבבת ישראלית.
לירון כרקוקלי נולדה וגדלה בהוד השרון.
כשהייתה בכיתה א' נרשמה ל"שרונית" ברעננה, מקהלה שהשתתפה בקלטות ילדים.
בעקבות ההצטרפות למקהלה, כרקוקלי שרה בקלטות עם אמנים כגון נורית הירש, אורנה ומשה דץ.
בהתחלה כמדבבת ולאחר מכן גם שרה.
בין השאר השתתפה בהקלטות: "טיף וטף", "פים פם פה", "סבא טוביה", "צופי פרצופי", "פיית הקסם".
מאוחר יותר התפרסם DVD משלה שכתבה אירית תמיר בשם "מותק של בייביסיטר".
הופיעה בחברות וועדי עובדים המופע הראשון הגדול שעשתה היה פסטיגל 99 בבימויו של חנוך רוזן.
עם ההופעה בפסטיגל פרצה לתודעה והופיעה בתוכנית האירוח של דודו טופז ובתוכניות אירוח נוספות בתור ילדת הפלא הבאה.
לאחר פריצתה הופיעה ב"בראבו" זכתה מקום ראשון בתחרות "להיות כוכב".
בשנת 2001 הופיעה בפלנובלה של פסטיגל בתפקיד ראשי "אושר".
בשנת 2002 התקבלה למחזמר "קטנטנות" (נדיה) ולאחר מכן השתתפה ב"עמי ותמי", "ספר הג'ונגל", "שמלת השבת של חנה'לה" ו"קספר".
בגיל 11 השתתפה בתוכנית "יש מצב" בערוץ 1 עם עדן הראל.
בגיל 11 החלה ללמוד ריקוד ב"סטודיו לייף" הוד השרון וגם בהופעתיה כיום היא משלבת אלמנטים של היפ הופ וסטריט ג'אז.
את אהבתה לנגינה בפסנתר רכשה גם מאמה שהיא פסנתרנית, לירון מלווה את עצמה בפסנתר בשירים שהיא כותבת.
כרקוקלי היא בוגרת מגמות מוזיקה, תיאטרון וספרות בתיכון "הדרים" שבהוד השרון.
במסגרת הפקות י"ב, המגמות הציגו את המחזה "שחור על גבי לבן" של אפרים קישון.
בנובמבר 2013, השתתפה בתוכנית אקס פקטור ישראל יחד עם אחותה טלי, כצמד ששמו כרקוקלי, עד שהודחה ב-25 בדצמבר.
בסביבות גיל 12 נרשמה כרקוקלי לסוכנות שחקנים והתחילה ללכת לאודישנים לסדרות וסרטים.
התפקיד הראשון והמשמעותי שקיבלה היה בסדרת הילדים והנוער בערוץ הילדים "זומזום" (שנת 2005), בה שיחקה בתפקיד הראשי של "גילי" - נערה סנובית ושמחה.
בשנת 2009 התקבלה לסדרה "מה שנחוץ לרווק" של עירית לינור (HOT3) סדרה המבוססת על הספר "גאווה ודעה קדומה".
היא שיחקה בתפקיד גדול של זוהר שדה - ילדה מתבגרת לאם חד הורית (יעל הדר).
זה היה התפקיד הדרמטי הראשון שלה.
ב-2011 התקבלה לסדרת הדרמה "בלו נטלי" (Yes) בה שיחקה את מור, הבת של יפתח קליין - נערה מורדת שיוצאת עם בחור בניגוד לרצונם של הוריה.
כרקוקלי מדבבת לערוץ הילדים ולערוץ הופ!.
בין הסדרות שהשתתפה בהן - "רחוב סומסום", "סי ג'יי הדי ג'יי", "דובוני אכפת לי", "קריפי קריצ'ר", "אי-שרדות", "תותית", "ויפו הכלב המעופף", "חברי הארנב" ועוד.
שרה את שיר הבוקר של ערוץ "הופ!" (הוקלט כשהייתה בת 6) ושירים נוספים לערוץ.
למדה כתיבה והלחנה אצל אוהד חיטמן.
כרקוקלי שירתה בצה"ל בתור מאבטחת מתקנים ועקב בעיות ת"ש הועברה להיות פעילת חינוך בבסיס הקריה.
כרקוקלי היא אחותה של הזמרת טלי כרקוקלי.
כרקוקלי ניהלה זוגיות עם המנהל האומנותי והמפיק המוזיקלי של הצמד כרקוקלי, סתיו בגר.
שנה שם הקלטת תפקיד מפיקים במאי 1999 פים פם פה ילדה ציקי בן דרור, ברטי הלר מרקו כרמל2006מותק של בייביסיטרלירוןגילי גולןניר דורון
שנה סדרה/סרט תפקיד ערוץ במאי/ת דיבוב 2014פט שופסו פטרסוןערוץ הילדיםאפי בן ישראל2013ג'יזל והצוות הירוקקישהשרון בורגאוקרהיוצריםלימייערוץ לוגיהנרי חיבולקצתרוברטודיסני ג'וניור 2012 רחוב סומסום דמויות שונות ערוץ הופ!
שנה סדרה/סרט שיר ערוץ במאי/ת דיבוב 1999 פים פם פה שירהקלטת ילדים מרקו כרמל2007איציק הליצןשיר פתיחה וסיום (ביצוע)איתי קסירר 2009 דובוני אכפת לי: הרפתקה בפארק השעשועים שירהאפי בן ישראל חברי הארנב שיר פתיחה (ביצוע) דובוני אכפת לי 2010 סי ג'יי הדי ג'יי
לירון קורן (נולד ב-28 ביוני 1993) הוא שחקן טלוויזיה ישראלי.
קורן נולד וגדל בקריית אתא.
בשנת 2006 השתתף בתפקיד אורח בסדרה הבורר, בתפקיד עידן.
בשנת 2009 השתתף בסרט אילי ובן, בתפקיד גל שפריר.
באותה שנה, השתתף בסרט מבול, בתפקיד עצמון.
בשנים 2009–2011 השתתף בסדרה אחרי הצלצול, בתפקיד בופה.
בשנת 2012 השתתף בסדרה גאליס, בתפקיד עמון.
באותה שנה השתתף בתפקיד אורח, בתפקיד עידן צור, בסדרה יומני החופש הגדול קורן השתתף גם בתפקיד אורח בסדרה אופוריה.
ב-2014 סיים קורן שירות לאומי במגן דוד אדום ובמחלקת השתלות מח עצם בבית החולים רמב"ם בחיפה.
לירון פטרושקה (13 ביולי 1966 - 30 במרץ 2024) היה יזם הייטק וכדורגלן ישראלי.
פטרושקה נולד וגדל ברמת גן, כבנם של נהג מונית ואחות, ילידי פולין, ניצולי השואה.
בגיל צעיר החל לשחק כדורגל במחלקת הנוער של הפועל רמת-גן גבעתיים.
תחילה שיחק בקבוצת הילדים והנערים, ועם קבוצת הנוער של המועדון, בה שיחק בתפקיד הבלם, זכה בגביע המדינה לנוער.
ב-1984 עלה לסגל הקבוצה הבוגרת של המועדון, ששיחקה בליגה הבכירה (אז הליגה הלאומית), ובמדיה שיחק שלוש עונות בעמדת המגן הימני.
בתחילת 1985 זומן לנבחרת הצעירה של ישראל.
בסוף 1986 זומן פטרושקה לנבחרת העתודה.
ב-1987, לאחר שחרורו מצה"ל, נסע פטרושקה לארצות הברית והחל קריירה עסקית בתחום ההייטק.
שנים אחדות עבד בחברת מחשבים בשיקגו, ובשנות ה-90 עבר לקליפורניה, הקים חברה למכירת שירותי תוכנת משכורות ומשאבי אנוש, ומכר אותה תמורת 5 מיליון דולרים.
ב-9 במרץ 1999 הקים עם אשתו נעמי וגיסו, עומר יניב, את חברת ההזנק "Commercebid", שפיתחה תוכנת מכרזים למסחר אלקטרוני בין-ארגוני.
לאחר שמונה חודשים, מכר את החברה לחברה מתחרה, Commerce One, תמורת 242 מיליון דולר.
לאחר האקזיט הוסיף פטרושקה לעסוק בתחום ההייטק, ולהשקיע במיזמים שונים בישראל ובעולם.
היה חבר במועצת המנהלים של חברת הסטארט-אפ "Chek" (לשעבר "PageOnce"), שמשרדיה ממוקמים בכפר סבא ובפאלו אלטו.
כמו כן היה פטרושקה שותף ב-UpWest Labs, חממה טכנולוגית בעמק הסיליקון בקליפורניה, המקדמת יזמים צעירים מישראל.
פטרושקה התגורר בקליפורניה עם רעייתו נעמי ושלושת ילדיהם.
הוא נהרג עם רעייתו בהתרסקות מטוס קל בצפון קליפורניה ב-30 במרץ 2024.
לירון פיין (נולד ב-8 בדצמבר 1971) הוא סופר, קופירייטר, עורך ספרים, יזם וסטארטאפיסט ישראלי.
לירון פיין נולד בישראל כ"לירון פיינטוך", להוריו רחלה ואיז'ו פיינטוך.
לאחר נישואיו, קיצר את שם משפחתו ל"פיין".
אביו עסק ביהלומים והתגורר שנים רבות בגרמניה.
אמו עובדת בתפקיד בכיר באיכילוב.
יש לו אח צעיר ממנו, המשמש בתפקיד ניהולי בכיר בחברת תרופות.
פיין התגורר עד גיל ארבע בגרמניה לרגל עסקי אביו.
כששבו לישראל, התגוררו בשכונת נחלת יצחק בתל אביב.
הוא למד בבית ספר איילון, ובחטיבת ביניים גימנסיה הרצליה.
בתקופת בית הספר היסודי למד בחוגים למחוננים של אריקה לנדאו.
בתיכון למד בבית הספר להנדסאים של אוניברסיטת תל אביב.
בצה"ל שירת כטכנאי בחיל הקשר.
לאחר שחרורו מהצבא למד קופירייטינג בחברת עבודי קריאייטיב, ותסריטאות באוניברסיטה הפתוחה.
אחר כך, עבד כקופירייטר במשרדי הפרסום "טמיר כהן OK", "שיאון info" ו-"JWT" ובהמשך, הפך לשותף ומנהל קריאייטיב במשרד הפרסום "דינב פיין".
כקופירייטר עבד על כתיבת אתרי האינטרנט של הבנקים לאומי למשכנתאות, מזרחי טפחות, ביטוח ישיר, בנק ישראל, רשת עדן טבע מרקט ועוד.
שימש כתסריטאי של מרכזי מבקרים, ובהם מרכז יצחק רבין לחקר ישראל, מכון ויצמן ברחובות, מרכזי המבקרים של מחלף המוביל, "מקורות" ושילה.
כתב את הטור "מודד את מודיעין", במקומון "מודיעין ניוז" בשנים 2003–2006.
כתב את סדרת הטלוויזיה "דום לב", ששודרה בערוץ הראשון, (2001).
במאי הסדרה היה שמואל אימברמן, וכיכבו בה ישראל פוליאקוב ואקי אבני.
בנוסף לכך כתב כתסריטאי משנה פרקים לסדרה "צימרים", ששודרה בערוץ הראשון (2003).
2003 "אל מלא רחמים" בהוצאת ברקאי, ראשון לציון.
2014 "סוף איכילוב" בהוצאה עצמית - ספר קומי, העוסק במשמרת לילה אחת בבית החולים איכילוב, מהזווית של העובדים הזוטרים במשמרת הלילה.
2016 "קוד הנצח", בהוצאת איפאבליש.
2016 "ועכשיו מה?, בהוצאת איפאבליש.
ששת הספרים תורגמו לאנגלית, והושקו בארצות הברית תחת שם הסופר L.L.
הספרים נמכרים באמזון וכן בחנויות ספרים נוספות:
"אל מלא רחמים" מפורסם תחת השם At God's Mercy
"סוף איכילוב" מפורסם תחת השם Night Shift
"גנום" נמכר באמזון תחת השם Genosimulation
Heaven - ספר מדע בדיוני אפוקליפטי
בישראל הוציא לאור גם שני ספרי ילדים פרי עטו, בשיתוף עם האמנית סיגל דינר גור
ב-2010, "מהפיכה בשמיכה" – ספר להקניית הרגלי שינה.
הספרים ראו אור בשיתוף רשת גני הילדים "המכללה לגיל הרך".
ב-2013, "מהפך במטבח" – להקניית הרגלי אכילה;
פיין היה שותף בחברת הסטארטאפ Mobile Dreams, המפתחת אפליקציות לסמרטפונים בתחומים מגוונים, בהן את אפליקציית statush – משחק טריוויה העושה שימוש ייחודי בפייסבוק.
נשוי לבלה פיין, אחות במקצועה, ולהם שלושה ילדים.
לירון נירגד (נולדה ב-28 בספטמבר 1957) היא פסיכולוגית ובעברה שחקנית קולנוע ותיאטרון ישראלית.
נירגד ידועה בגילום דמותה של מיקי בסרט "הלהקה".
נירגד היא הבכורה למשפחה בת שלוש בנות, אחותה היא הסופרת ליה נירגד.
בילדותה התגוררה עם משפחתה במספר מדינות במסגרת תפקידיו של אביה, ובהן בארגנטינה, שם שימש אביה רם נירגד כשגריר ישראל.
כשחזרו לישראל התגוררה משפחתה בסביון.
נירגד שירתה בצה"ל בלהקת פיקוד הדרום.
בשנת 1978 היא לוהקה לסרט "הלהקה" לאחר שרוני בראון המליץ עליה, והיא גילמה בה את חברת הלהקה מיקי.
לאחר השתתפותה בסרט "הלהקה" נירגד השתתפה בסרטים נוספים, בהם: "חמש חמש", "צלילה חוזרת" ו"ביום בהיר רואים את דמשק"; ולאחר מכן פרשה ממשחק והחלה ללמוד פסיכולוגיה.
נירגד נשואה ואם לשני בנים.
בנה הבכור, מיכאל נירגד-גיא שירת בגלי צה"ל, הלחין את המוזיקה לסרטו של ירמי שיק בלום – "הסדרן", שימש כמגיש במסגרת שידורי הרדיו של חדשות 10, וכיום עוסק בקריינות.
בנה הצעיר, אלון נירגד-גיא, הוא פסיכולוג ומורה לתיאטרון אלתורים.
שנה שם הסרט תפקיד הערות1978 הלהקה מיקי 1980 חמש חמש דליה נחומי 1981 אינדיאני בשמש רונה 1982 צלילה חוזרת מירה 1983 מי מרום שרה הלפרין 1984 ביום בהיר רואים את דמשק
לירון רביבו (נולדה ב-29 בדצמבר 1993) היא מנחה, שחקנית ודוגמנית ישראלית.
התפרסמה לראשונה כמתמודדת בעונה השביעית של תוכנית המציאות "הישרדות".
משלהי 2023 מוכרת גם בשם הבמה ככוכבת הילדים לירוני רון.
לירון רביבו נולדה וגדלה במושב בית עוזיאל, למשפחה מסורתית ממוצא מרוקאי.
היא חלק משלישייה לא-זהות ביחד עם אחיותיה, נוי ועמית.
בצעירותה רקדה בלהקת המחול בת שבע.
התפרסמה לראשונה בשנת 2015 כשהתמודדה כשורדת בעונה השביעית של תוכנית המציאות "הישרדות הונדורס" ששודרה בערוץ 2 אצל רשת.
לאחר מכן, למדה בבית הספר למשחק מול מצלמה "טכניקה".
בילדותה השתתפה בתוכנית הילדים "1, 2 הופ!", ובפרסומת למאמא עוף.
ב-2009 השתתפה בתפקיד אורח בסדרה "רמזור" בערוץ 2 של קשת.
בשנת 2016 החלה רביבו להנחות את תוכנית התיירות "החופשה המושלמת" לצידו של אוריאל יקותיאל בערוץ 2 של רשת.
בסוף אותה שנה, החלה לשחק את דמותה של שמש ראובני בסדרת הנוער "פלאשבק" בערוץ הילדים למנויי HOT – כשבשל תפקיד זה הייתה מועמדת לפרס "שחקנית השנה" בטקס נבחרי הילדים.
בתחילת שנת 2017 הצטרפה לצוות המנחים של ערוץ הילדים, היא החלה להגיש לצידו של יהונתן בשן את העונה השנייה של שעשועון הילדים "הצלצול האמיתי" בחודש יולי של אותה שנה החלה להנחות גם את שעשועון הריאליטי "הבנים והבנות" בערוץ הילדים.
עוד באותה שנה שיחקה בסדרת הדרמה "פולמון" בהוט בידור ישראלי.
בקיץ 2017 רביבו הנחתה את תוכנית הרשת האינטרנטית "Coke TV Wow Show" של קוקה-קולה בישראל, לצד הקומיקאי ליאור דובדבני.
בחנוכה 2017 השתתפה ב"סטורי של פסטיגל – אגדה מעכשיו".
ב-2018 שיחקה בתפקיד ראשי בהצגה "ביוש" בתיאטרון חיפה, העוסקת בתופעת השיימינג.
בנוסף ב-2018, רביבו עם שתי אחיותיה נוי ועמית, השתתפו ביחד בעונתה החמישית (עונת הנשים) של תוכנית הדוקו-ריאליטי "גולסטאר" ב-HOT3.
החל מ-13 במרץ 2019 משחקת בסדרת הנוער "התחנה" בערוץ KidZ למנויי הוט.
כמו כן, השתתפה בהצגה "תיק פתוח", המבוססת על פרשת הירצחה של הילדה תאיר ראדה.
ב-2020 נמתחה בתוכנית של עפר שכטר "אמבוש" ברשת 13. בנוסף בשנה זו, החלה להגיש באתר ישראל בידור.
שימשה כפאנליסטית בתוכנית המגזים היומית "הדוח היומי" ברשת 13, בהנחייתו של קובי מחט.
ב-2022 כיכבה בסרטון הווידאו שליווה את השיר "מחכה שתבואי" של איתי לוי.
ב-2024 החלה לשמש כפאנליסטית לסירוגין בתוכניות מגזין בעכשיו 14.
החל משלהי שנת 2023 רביבו מגלמת את כוכבת הילדים לירוני.
ב-2024 היא החלה לככב במופע לילדים משלה בשם "איפה העוגה", שכתבו סמדר שיר ומשה דץ וביים עומר זמרי.
בין השירים שמבצעת נמצאים "טיף וטף", "חיבוקי" ו"איפה העוגה", ובשנת 2025 שינתה את שם הבמה שלה ל"לירוני רון".
בשלהי 2015 רביבו הצטרפה לקמפיין פרסומי של מותג האופנה הישראלי "קסטרו" לצד הפרזנטורית לירז דרור, ולצדן של נטע אלחמיסטר ויערה בנבנישתי.
מאוחר יותר, הצטלמה לקמפיין קיץ 2016 של "קסטרו" לצד הפרזנטורים לירז דרור ועומר דרור, וכן לצד התאומות נוי והדר קרקו.
בנוסף ב-2016 הובילה רביבו יחד עם עומר דרור וישראל אהרוני את הקמפיין לטלוויזיות "סמסונג".
באפריל 2016 נבחרה לשמש כפרזנטורית של יבואנית מוצרי החשמל "LyVent".
בין היתר, רביבו כיכבה על שערים של כתבי עת ישראליים, ובהם: "סטילטו", (פעמיים), ופעמיים ב"פנאי פלוס" כשבנוסף גם דורגה בו במקום הראשון ברשימת "20 הרווקים והרווקות הנחשקים" לשנת 2016. לאחר מכן נבחרה למקום השלישי בסקר נבחרי השנה של "ראש אחד" לשנת 2016.
ב-2018 נישאה לאיש העסקים אליאב בן חמו, הם מתגוררים בתל אביב, ולהם שלושה ילדים.
+שנהפרויקטתפקידהערות2009רמזורתפקיד אורח2015הישרדות הונדורסעצמה2016החופשה המושלמתעצמה2016–2017פלאשבקשמש ראובניתפקיד ראשי; 2 עונות2017הצלצול האמיתיעצמהעונה 2הבנים והבנותCoke TV Wow Showתוכנית אינטרנטית2017–2018פולמוןאבישג2018גולסטארעצמהעונה 52019–2020התחנהשקד כהןתפקיד ראשי; 3 עונות2020אמבושעצמהפרק 1הדוח היומי
שנהפרויקטתפקידהערות2017סטורי של פסטיגל – אגדה מעכשיו2022"מחכה שתבואי"קליפ לשיר של איתי לוי
שנה יצירה ארגון קטגוריה תוצאה 2017 פלאשבק טקס נבחרי הילדים שחקנית השנה
לירון דונל (נולדה ב-1976) היא קצינה בצה"ל בדרגת תת-אלוף, ששירתה כראש מטה פיקוד העורף.
קודם לכן שירתה כקצינת אג"ם של פיקוד העורף ומפקדת מחוז דן בפיקוד העורף.
דונל (במקור חזן) גדלה בבית שאן, הבכורה מבין שלוש בנות.
התגייסה לצה"ל ב-1994. שירתה כמ"כית ומפקדת פלוגת טירונים בבסיס ג'וליס.
שירתה כמפקדת צוות, מפקדת פלוגה וסגנית מפקד גדוד בבית הספר לקצינים של צה"ל.
ב-2011 מונתה לראש ענף אימונים בזרוע היבשה.
ב-2012 מונתה לראש ענף תעסוקה מבצעית בחטיבת המבצעים.
ב-2015, מונתה למפקדת גדוד ארז בבה"ד 1, ושירתה בתפקיד זה בעת פיגוע הדריסה בטיילת ארמון הנציב.
באוגוסט 2017, הועלתה לדרגת אל"ם, ומונתה למפקדת מחוז דן בפיקוד העורף, האישה הראשונה בתפקיד מפקדת מחוז.
באוגוסט 2019 מונתה לקצינת אג"ם של פיקוד העורף.
ב-11 ביולי 2022 הועלתה לדרגת תא"ל, וב-31 ביולי 2022 מונתה לראש מטה פיקוד העורף.
בתפקידה היא ממלאת מקומו של מפקד הפיקוד בהיעדרו, משמשת כקצינת חיל ראשית וראש חטיבת התכנון, ואחראית להכנת פיקוד העורף למלחמה
ב-7 באוגוסט 2025, סיימה את תפקידה.
לירון עמרם (נולד ב-27 במרץ 1988) הוא מוזיקאי וזמר ישראלי, השר בסגנון המוזיקה האלקטרונית והפופ, בשילוב שירה תימנית מסורתית.
לירון עמרם נולד וגדל בפתח תקווה.
הוא בנו של הזמר אהרן עמרם.
למד במדרשית נעם והחל לנגן בגיל 15 מוזיקת רוקנרול ופאנק.
שירת בצה"ל כלוחם בגולני, ולמד בישיבות עתניאל ושיח יצחק.
לאחר שהשתחרר מצה"ל ביצע שירים של אביו בעיבודים מודרניים.
ב-2014 הוא החל להופיע עם ההרכב "לירון עמרם והפנתרים".
ב-2015 נבחר כאמן האלטרנטיבי של מאקו לשנת תשע"ה.
ב-2016 הוציא את שירו "חלום ישן", שהושמע רבות בתחנות הרדיו, והיה לשיר המושמע ביותר בשנת תשע"ז בתחנת גלגלצ.
לאחריו הוציא את הסינגל "תמיד אותו סיפור" שאותו כתב, הלחין ועיבד.
בפברואר 2018 הוציא את שירו "ים של דמיונות", סינגל רביעי מתוך אלבום הבכורה.
במאי 2018 זכה בפרס הישג השנה לתגלית השנה של אקו"ם לשנת 2017.
אלבום הבכורה שלו, "חלום ישן", יצא בסוף 2018. באותה השנה הקליט מחדש את השיר "Galbi" של עפרה חזה, עבור אלבום המחווה קול הנשמה: שרים עפרה חזה.
בשנת 2019 יצר והקליט יחד עם מיקה קרני את הסינגל "ליפול לשיגעון".
בפברואר 2020 הוציא את הסינגל "למה את שותקת".
ב-18 באפריל 2021 יצא סינגל ראשון במסגרת יעלה ויבוא - פרויקט המחווה לשירי יורם טהרלב ואותו ביצע עמרם עם אודיה.
אודיה מבצעת את שיר שביצעה במקור שרה בדישי, ועמרם מבצע שיר שביצעה חוה אלברשטיין למילותיו של טהרלב.
ב-3 באוגוסט 2021 הוציא את הסינגל "גלים".
ב-19 בפברואר 2023 הוציא את הסינגל "פלורנטין" יחד עם פלד.
ב-8 באוגוסט הוציא את הסינגל "דיכאון של קיץ".
ב-14 באוגוסט 2024, עמרם הוציא שיר בשם "אין לאן ללכת" שכתב, הלחין והפיק מוזיקלית בעצמו.
השיר נכתב בתחילת שנת 2024 בהשראת התקופה המורכבת בעקבות טבח שבעה באוקטובר.
באותה שנה הלחין את פסקול הסרט "תמונות יפואיות".
נשוי ואב לבת, מתגורר ברמת השרון.
לירון בן שמעון (נולדה ב-4 באוגוסט 1984) היא זמרת, מוזיקאית ומלחינה ישראלית.
בן שמעון נולדה וגדלה בירושלים.
הופעתה הראשונה התקיימה בגיל 9 בפסטיבל מקומי כששרה את שירה של ירדנה ארזי "היא רוקדת" מול קהל של כאלף איש.
בגיל 15 שיחקה בתיאטרון הנוער הירושלמי "קטרון".
בגיל 20 החלה ללמוד משחק בבית הספר לאומנויות הבמה בית צבי שם גילתה שאהבתה הגדולה היא למוזיקה.
ב-2006 נבחר שירה המקורי "אומץ גדול" להשתתף בפסטיבל השירים של ישראל והופיעה עם להקה שהקימה.
במקביל לעיסוקה במוזיקה, שידרה וערכה תוכניות מוזיקה ישראלית ברשת ג' בין השנים 2010–2017, והייתה בת טיפוחם של טוני פיין ועופר נחשון.
בשנת 2017 יצא הדואט לרדיו "איש גדול" יחד עם עינן פרל.
בהמשך השנה העלתה פרויקט מימון המונים עבור האיפי "לחזור" באתר הדסטארט.
הוא יצא בשנת 2019, בין היתר עם השירים "קילומטר לזריחה", שנכתב על-ידי ארז ברזוליק והולחן על-ידי עמרי קסטן, ונכנס לפלייליסט כאן גימל, "לחזור" שנכנס לפלייליסט גלגלצ ולפלייליסט כאן גימל, ו"מספיק קרוב".
ביוני 2020 יצא השיר "בושם", אותו הלחינה בן שמעון עם עמרי קסטן.
השיר יצא במסגרת הפרויקט להנצחת בעלה המנוח של כותבת השיר, אסתי צרויה רומשקנו.
בשנת 2021 הוציאה את הסינגל "וואחאד פה".
ב-2022 הוציאה את הסינגל "תנו לי לחלום".
בפברואר 2023 הוציאה בן שמעון את הסינגל "כולם כמוך".
ב-22 בנובמבר 2023 הוציאה לאור יחד עם הזמרת לאה שבת את השיר "קום".
בינואר 2025 יצא השיר "רואה הכל" של גד אלבז, שהלחינה בן שמעון למילותיה של שחר הדר.
נוסף על עשייתה כזמרת מבצעת, כתבה והלחינה בן שמעון לאמנים רבים, ביניהם ישי לוי ("מספיק קרוב"), זהבה בן ("הפעם"), אריק סיני ("מנגנת בי"), הראל סקעת ("בא לי"), שיר לוי והאולטראס ("דיזנגוף 30"), רבקה זהר ("לשמוע את הלב") ועוד.
לירון בטיטו (נולד בשנת 1980) הוא קצין בצה"ל בדרגת תת-אלוף, ששימש כמפקד חטיבת גבעתי, קצין אג"ם של פיקוד הדרום, מפקד החטיבה הדרומית ברצועת עזה, מפקד בא"ח גבעתי ומפקד גדוד רותם.
בטיטו נולד וגדל בבאר שבע.
התגייס לצה"ל בשנת 1998, ושובץ בגדוד צבר בחטיבת גבעתי.
בסיום הקורס שב לגדוד צבר ומונה למפקד מחלקה.
לאחר מכן מונה למפקד הפלוגה המסייעת בגדוד צבר, והוביל אותה בלחימה כנגד הטרור הפלסטיני באינתיפאדה השנייה.